**Pályázati felhívás**

**Ajka város Önkormányzata EFOP-1.5.2-6-2017-00007 azonosítószámú Humán szolgáltatások fejlesztése Ajka térségében című pályázat keretében**

**ezennel kiírja a 2019. I félévre**

**a „Helló Ajka! Itt a holnap!” Önkormányzati Ösztöndíjpályázatot**

**oktatási tanulmányokat folytató fiatalok számára,**

**összhangban Ajka Város Önkormányzatának Képviselő-testülete által hozott 11/2019 (III/11) ÖH számú rendelete alapján**

1. **A pályázat célja**

Az EFOP-1.5.2-6-2017-00007 azonosítószámú Humán szolgáltatások fejlesztése Ajka térségében című pályázat keretében Ajka város lakosságmegtartó erejének növelése és a középiskolaim, főiskolai, egyetemi hallgatók tanulmányainak ösztöndíj támogatása annak érdekében a tanulók, fiatalok, megszerezhessék a képességeik szerinti, legmagasabb, elérhető iskolai végzettséget, valamint a tanulók, fiatalok településhez történő kötődését erősítse.

Az ösztöndíjprogram célja a magasan kvalifikált munkavállalók vonzása, letelepítése, a hiányszakmák betöltése.

A Helló Ajka! Itt a holnap! ösztöndíj program célja, hogy Ajka városban élő a tanulói vagy hallgatói jogviszonnyal rendelkező fiatalok tanulmányait támogassa annak érdekében, hogy Ajka városában hosszú távon munkát tudjanak vállalni elősegítve ezzel a település népességmegtartó képességét.

1. **Pályázók köre**

A **„Hello Ajka! Itt a Holnap!”** pályázaton azon nappali rendszerű, iskolai oktatásban tanuló jelentkezését adhatja be a szülő/gondviselő, nagykorú igénylő, aki a következő feltételeknek megfelel:

Ajka városban élő és legalább két éve ajkai lakcímmel rendelkező iskolai oktatásban részesülő tanulóra, aki

1. 16. életévét betöltötte és szakgimnázium nappali tagozatán tanulmányt folytató tanulói jogviszonnyal rendelkező tanuló,
2. 16. évét betöltötte és szakközépiskola nappali tagozatán tanulmányt folytató tanulói jogviszonnyal rendelkező tanuló,
3. 18. évét betöltötte és felsőoktatási intézmény mesterképzésén, vagy osztatlan képzés nappali tagozatán tanulmányt folytat, feltéve, hogy ugyanazon felsőoktatási intézményben folyamatosan végzi tanulmányait
4. Ajka városában munkahellyel rendelkező foglalkoztatott, aki maximum 40 éves, és felsőoktatási intézmény alapképzésén, mesterképzésén, vagy osztatlan képzés levelező tagozatán tanulmányt folytat vagy átképzésben részt vevő hallgató,

A támogatás további feltétele, hogy a pályázó vállalja, a támogatási szerződésben foglalt kötelezettségek teljesítését.

1. **A pályázat benyújtásának módja és határideje**

A pályázatot egy példányban, zárt borítékban az Önkormányzatnak címezve kell benyújtani. A borítékra rá kell írni a megpályázott ösztöndíj pályázat nevét. A pályázatot benyújtani postai úton lehet. Postai úton benyújtott pályázat estében a benyújtás napja a postára adás napja. A benyújtási határidőn túl beérkezett vagy postára adott pályázatokat érvénytelennek kell tekinteni.

A pályázati kiírt kötelező mellékletek hiánya, illetve a hiányosan kitöltött formanyomtatvány esetén a pályázat érvénytelen, utólagos hiánypótlásra nincs lehetőség.

**Beadási határidő 2019-ben május 3.**

**A kitöltött adatlap és mellékletei a 8400 Ajka, Szabadság tér 12. Városháza III. emeletén a 307-es irodában adhatók le.**

**A pályázat kötelező mellékletei:**

* Pályázati adatlap
* Karrierterv
* Tanulói/hallgatói jogviszony igazolása a köznevelési intézmény által
* Tanulmányi eredményt bemutató bizonyítvány másolata
* Lakcímkártya másolata

Az elnyerhető támogatás összege és időtartama:

Az ösztöndíj első beadási kör esetében 2019. január 1-től 2019. június 30-ig terjedő tanulmányi időszakra folyósítható és meghirdetési időszakonként maximum 50 fő részére, a rendelkezésre álló források figyelembevételével állapítható meg. 30.000 Ft/hó

**4. Adatkezelés**

A pályázó pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a „Helló Ajka! Itt a holnap!” Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával

1. hozzájárul ahhoz, hogy a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat az önkormányzat és az ellenőrző szerv az ellenőrző szerv részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;
2. hozzájárul ahhoz, hogy az önkormányzat személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;
3. hozzájárul ahhoz, hogy az oktatási intézmény hallgatói jogviszonyáról az ellenőrző szervnek k, illetve a támogató önkormányzatnak tájékoztatást nyújtson,
4. hozzájárul továbbá a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához.

**A pályázattal kapcsolatban információ kérhető:**

**Ajkai Közös Önkormányzati Hivatal**

III. emelet 307-es iroda

8400 Ajka, Szabadság tér 12.

Érdeklődni a +36-88-521-191 telefonszámon Bartalos Szilárd szervezési ügyintézőnél lehet.

E-mail: muvelodes@hivatal.ajka.hu

Internet: [www.ajka.hu/](http://www.ajka.hu/%20)